CELEX: 32013R1298
Language: da
Date: 2013-12-11 00:00:00
Title: Europa-Parlamentets og Rådets forordning (EU) nr. 1298/2013 af 11. december 2013 om ændring af Rådets forordning (EF) nr. 1083/2006 for så vidt angår den finansielle tildeling til visse medlemsstater fra Den Europæiske Socialfond

20.12.2013   
            
            
               DA
            
            
               Den Europæiske Unions Tidende
            
            
               L 347/256
            
         EUROPA-PARLAMENTETS OG RÅDETS FORORDNING (EU) Nr. 1298/2013
   af 11. december 2013
   om ændring af Rådets forordning (EF) nr. 1083/2006 for så vidt angår den finansielle tildeling til visse medlemsstater fra Den Europæiske Socialfond
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 177,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Det Europæiske Økonomiske og Sociale Udvalg,
   efter høring af Regionsudvalget,
   efter den almindelige lovgivningsprocedure (1), og
   ud fra følgende betragtninger:
   
               (1)
            
            
               Som led i forhandlingerne om den nye flerårige finansielle ramme for 2014-2020 bør en række problemer i forbindelse med det endelige resultat af forhandlingerne tages op.
            
         
               (2)
            
            
               På sit møde den 27 og 28. juni 2013 anså Det Europæiske Råd det for påkrævet at finde en budgetmæssig løsning på disse problemer for de medlemsstater, der er mest berørt, nemlig Frankrig, Italien og Spanien.
            
         
               (3)
            
            
               I betragtning af den aktuelle økonomiske krise, med henblik på at styrke den økonomiske, sociale og territoriale samhørighed i EU og som et bidrag til den særlige indsats, der kræves for at løse de særlige problemer med arbejdsløshed, navnlig ungdomsarbejdsløshed, samt fattigdom og social udstødelse i Frankrig, Italien og Spanien, bør Den Europæiske Socialfonds (ESF) tildelinger til disse medlemsstater for 2013 øges.
            
         
               (4)
            
            
               Med henblik på at fastsætte de beløb, der skal tildeles de berørte medlemsstater i henhold til bilag I til Rådets forordning (EF) nr. 1083/2006 (2), bør de bestemmelser, der fastsætter fondenes samlede midler til de tre mål, som de bidrager til, og bilag II til nævnte forordning om fastsættelse af de kriterier og den metodologi, der anvendes til den vejledende årlige fordeling af forpligtelsesbevillingerne på medlemsstaterne, tilpasses.
            
         
               (5)
            
            
               For at sikre, at forhøjelsen af forpligtelsesbevillingerne for 2013 er effektiv, og for at lette gennemførelsen af de operationelle programmer bør de berørte medlemsstaters absorptionsevne, for så vidt angår fondenes konvergensmål og mål om regional konkurrenceevne og beskæftigelse tages i betragtning.
            
         
               (6)
            
            
               For at sørge for tilstrækkelig tid til, at de operationelle programmer kan drage nytte af supplerende ESF-tildelinger, er det også nødvendigt at forlænge fristen for budgetforpligtelserne med hensyn til de operationelle programmer, der skal nyde godt af de nye beløb, som er fastsat i bilag II til forordning (EF) nr. 1083/2006.
            
         
               (7)
            
            
               Eftersom disse forpligtelsesbevillinger vedrører året 2013, bør denne forordning træde i kraft så hurtigt som muligt.
            
         
               (8)
            
            
               Forordning (EF) nr. 1083/2006 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 1083/2006 foretages følgende ændringer:
   
               1)
            
            
               I artikel 18 foretages følgende ændringer:
               
                           a)
                        
                        
                           stk. 1, første afsnit, affattes således:
                           »De midler, der er til rådighed til fondenes forpligtelser i perioden 2007-2013, er på 308 542 551 107 EUR i 2004-priser med den årlige fordeling, der er vist i bilag I.«
                        
                     
                           b)
                        
                        
                           stk. 3 affattes således:
                           »3.   Beløbene i punkt 12-30 og 32 i bilag II er medtaget i de beløb, der henvises til i artikel 19-21, og skal identificeres tydeligt i programmeringsdokumenterne.«
                        
                     
         
               2)
            
            
               Artikel 19 og 20 affattes således:
               »Artikel 19
               Midler til konvergensmålet
               De samlede midler til konvergensmålet udgør 81,53 % af midlerne i artikel 18, stk. 1 (dvs. i alt 251 543 760 146 EUR), og fordeles mellem de forskellige komponenter som følger:
               
                           a)
                        
                        
                           70,50 % (dvs. i alt 177 338 880 991 EUR) til finansieringen i artikel 5, stk. 1, idet den berettigede befolkning, den regionale velstand, den nationale velstand og arbejdsløsheden anvendes som kriterier ved beregningen af den vejledende fordeling mellem medlemsstaterne
                        
                     
                           b)
                        
                        
                           4,98 % (dvs. i alt 12 521 289 405 EUR) til den særlige overgangsstøtte i artikel 8, stk. 1, idet den berettigede befolkning, den regionale velstand, den nationale velstand og arbejdsløsheden anvendes som kriterier ved beregningen af den vejledende fordeling mellem medlemsstaterne
                        
                     
                           c)
                        
                        
                           23,23 % (dvs. i alt 58 433 589 750 EUR) til finansieringen i artikel 5, stk. 2, idet befolkningen, den regionale velstand, den nationale velstand og arealet anvendes som kriterier ved beregningen af den vejledende fordeling mellem medlemsstaterne
                        
                     
                           d)
                        
                        
                           1,29 % (dvs. i alt 3 250 000 000 EUR) til den særlige overgangsstøtte i artikel 8, stk. 3.
                        
                     Artikel 20
               Midler til målet om regional konkurrenceevne og beskæftigelse
               De samlede midler til målet om regional konkurrenceevne og beskæftigelse udgør 15,96 % af midlerne i artikel 18, stk. 1 (dvs. i alt 49 239 337 841 EUR), og fordeles mellem de forskellige komponenter som følger:
               
                           a)
                        
                        
                           78,91 % (dvs. i alt 38 854 031 211 EUR) til finansieringen i artikel 6, idet den berettigede befolkning, den regionale velstand, arbejdsløshedsprocenten, beskæftigelsesfrekvensen og befolkningstætheden anvendes som kriterier ved beregningen af den vejledende fordeling mellem medlemsstaterne
                        
                     
                           b)
                        
                        
                           21,09 % (dvs. i alt 10 385 306 630 EUR) til den særlige overgangsstøtte i artikel 8, stk. 2, idet den berettigede befolkning, den regionale velstand, den nationale velstand og arbejdsløshedsprocenten anvendes som kriterier ved beregningen af den vejledende fordeling mellem medlemsstaterne.«
                        
                     
         
               3)
            
            
               Artikel 21, stk. 1, indledningen, affattes således:
               »De samlede midler til målet om europæisk territorialt samarbejde udgør 2,51 % af midlerne i artikel 18, stk. 1 (dvs. i alt 7 759 453 120 EUR) og fordeles efter fradrag af beløbet i punkt 22 i bilag II mellem de forskellige komponenter som følger:«
            
         
               4)
            
            
               I artikel 75 indsættes følgende stykke:
               »1b.   Uanset stk. 1 indgås budgetforpligtelser for de beløb, der er omhandlet i bilag II, punkt 32, inden den 30. juni 2014.«
            
         
               5)
            
            
               Bilag I affattes således:
               
                  »BILAG I
                  
                     Årlig fordeling af forpligtelsesbevillinger for 2007 til 2013
                  
                  
                     (jf. artikel 18)
                  
                  
                              (EUR, 2004-priser)
                           
                        
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              42 863 000 000
                           
                           
                              43 318 000 000
                           
                           
                              43 862 000 000
                           
                           
                              43 860 000 000
                           
                           
                              44 073 000 000
                           
                           
                              44 723 000 000
                           
                           
                              45 843 551 107«;
                           
                        
            
         
               6)
            
            
               I bilag II tilføjes følgende punkt:
               
                           »32.
                        
                        
                           For år 2013 tildeles et supplerende rammebeløb på 125 513 290 EUR under ESF som følger: 83 675 527 EUR tildeles Frankrig, 25 102 658 EUR tildeles Italien og 16 735 105 EUR tildeles Spanien.«
                        
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Strasbourg, den 11. december 2013.
      
         
            På Europa-Parlamentets vegne
         
         M. SCHULZ
         
            Formand
         
      
      
         
            På Rådets vegne
         
         V. LEŠKEVIČIUS
         
            Formand
         
      
   
   
      (1)  Europa-Parlamentets holdning af 20.11.2013 (endnu ikke offentliggjort i EUT) og Rådets afgørelse af 5.12.2013.
   
      (2)  Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (EUT L 210 af 31.7.2006, s. 25).